সমঝোতা অনুযায়ী, সিঅ্যান্ডএফ এজেন্টের কাছ থেকে বন্দর পরিচালনাকারী প্রতিষ্ঠান বাংলাবান্ধা স্থলবন্দর লিমিটেড পণ্যের টন প্রতি ১০৪ টাকা গ্রহণ করবে। এর মধ্যে তারা ২৬.৪২ টাকা এবং বাংলাবান্ধা স্থলবন্দর কর্তৃপক্ষ ১২.০৫ পাবে। বাকি ৬৫.৫২ টাকার মধ্যে ৫ শতাংশ ভ্যাট, ৭ শতাংশ আইটি এবং লেবার হ্যান্ডেলিং ঠিকাদার প্রতিষ্ঠান এটিআই লিমিটেডের ১০ শতাংশ লভ্যাংশ বাদ দিয়ে লেবার বাবদ ৫১.১১ টাকা ব্যয় করা হবে। এর মধ্যে পণ্য আনলোড বাবদ ২৭.১১ টাকা এবং লোড বাবদ ২৪ টাকা কুলি শ্রমিকদের দেয়া হবে। এর আগে পণ্য উঠা-নামা বাবদ মাত্র ৪০ টাকা দেয়া হতো। হিসাব অনুযায়ী কুলি শ্রমিকদের অতিরিক্ত পাওনা ১১.১১ টাকার তথ্য বাংলাবান্ধা স্থলবন্দর লিমিটেড এবং লেবার হ্যান্ডেলিং প্রতিষ্ঠান এটিআই লিমিটেড গোপন করে। এসব বিষয় নিয়ে বন্দরটিতে অচলাবস্থা দেখা দেয়।